cyanic-selkie/wikianc huggingface dataset:
কালীগঞ্জ ইউনিয়ন
শিক্ষা প্রতিষ্ঠান
কালিগঞ্জ হুজুর আলী উচ্চ বিদ্যালয় কালিগঞ্জ বালিকা উচ্চ বিদ্যালয় শালমারা দাখিল মাদ্রাসা কালীগঞ্জ মহাবিদ্যালয়
নদ-নদী ও বিল
কালীগঞ্জ ইউনিয়নের নদী সমুহ
পাঁচপাড়া
পাঁচপাড়া দ্বারা বোঝানো হতে পারে:
মার্স পাথফাইন্ডার
মার্স পাথফাইন্ডার (ইংরেজি: Mars Pathfinder) একটি আমেরিকান রোবোটিক স্পেসক্র্যাফট যা ১৯৯৭ সালে মঙ্গল গ্রহের প্রষ্ঠে রোভিং তদন্ত করার জন্য একটি বেস স্টেশনে অবতরণ করে। এটি একটি ল্যান্ডারের সমন্বয়ে "কার্ল সাগান মেমোরিয়াল স্টেশন" নামকরন গ্রহণ করে এবং এর সঙ্গে ছিল হালকা ওজন (১০.৬ কেজি / ২৩ পাউন্ড) চাকাযুক্ত রোবোটিক মঙ্গল রোভার "সজরনার", যা পৃথিবীর উপগ্রহ চাঁদের বাইরে পরিচালিত প্রথম রোভার হয়ে ওঠে।
১৯৯৬ সালের ৪ ডিসেম্বর নাসার একটি ডেল্টা টু রকেটের বুস্টারের মাধ্যমে পাথফাইন্ডার যাত্রা শুরু করে, এটি জুলাই ৪, ১৯৯৭ এ অক্সিয়া প্যালাস চতুর্ভুজায় "ক্রাইস প্লানিটিয়া" নামে একটি অঞ্চলে মঙ্গল গ্রহের "আরেস ভ্যালিসে" অবতরণ করে। ল্যান্ডারটি তারপরে রোভারটি উন্মোচন করে মঙ্গল পৃষ্ঠের উপরে অনেক পরীক্ষা চালিয়েছিল। এই মিশনটি মঙ্গলীয় বায়ুমণ্ডল, জলবায়ু, ভূতত্ত্ব এবং এর শিলা ও মাটির গঠন বিশ্লেষণ করার জন্য একাধিক বৈজ্ঞানিক যন্ত্রপাতি বহন করেছিল।
বৈজ্ঞানিক পরীক্ষা ও যন্ত্রসমূহ
মার্স পাথফাইন্ডার তিনটি বৈজ্ঞানিক যন্ত্র ব্যবহার করে মঙ্গলীয় মাটিতে বিভিন্ন তদন্ত চালিয়েছিল। ল্যান্ডারটিতে ইমেজার ফর মার্স প্যাথফাইন্ডার (আইএমপি) এবং বায়ুমণ্ডলীয় কাঠামো সরঞ্জাম / আবহাওয়া বিজ্ঞান প্যাকেজ (এএসআই / এমইটি) নামে একটি যন্ত্র যা একট আবহাওয়া স্টেশন হিসেবে কাজ করে। মেরুতে স্থানিক ফিল্টার সহ স্টেরিওস্কোপিক ক্যামেরা ছিল যা চাপ, তাপমাত্রা, এবং তাপমাত্রা সম্পর্কে তথ্য সংগ্রহ করে। এছাড়া এমইটি কাঠামোর মধ্যে রয়েছে একটি মেরুতে তিনটি উচ্চতায় মাউন্ট করা তিনটি উইন্ডসক, প্রায় এক মিটার (ইয়ার্ড) শীর্ষে এবং সাধারণত পশ্চিম দিক থেকে বায়ু নিবন্ধন করত।
সজরনার রোভারের যন্ত্র হিসেবে ছিল একটি আলফা প্রোটন এক্স-রে স্পেকট্রোমিটার (এপিএক্সএস) যা পাথর এবং মাটির উপাদান বিশ্লেষণ করতে ব্যবহৃত হয়েছিল। রোভারটিতে দুটি কালো-সাদা এবং একটি রঙিন ক্যামেরা ছিল। এই যন্ত্রগুলি মঙ্গলীয় পৃষ্ঠের ভূতত্ত্বকে কয়েক মিলিমিটার থেকে কয়েকশো মিটার অবধি, শিলা এবং ভূ-পৃষ্ঠের ভূ-রসায়ন এবং বিবর্তনীয় ইতিহাস, ভূমির চৌম্বকীয় এবং যান্ত্রিক বৈশিষ্ট্যগুলিসহ পাশাপাশি ধুলার চৌম্বকীয় বৈশিষ্ট্যগুলি, বায়ুমণ্ডল, গ্রহের ঘূর্ণমান এবং কক্ষপথের গতিশীলতাও অনুসন্ধান করতে পারে।
অবতরণ স্থান
অবতরণ স্থানটি ছিল মঙ্গল গ্রহের উত্তর গোলার্ধের একটি প্রাচীন বন্যভূমি যা "আরেস ভ্যালিস" নামে পরিচিত ("আরিস উপত্যকা", প্রাচীন রোমান দেবতার নামের সমতুল্য) এবং এটি মঙ্গল গ্রহের সবচেয়ে পাথরীয় অংশগুলির মধ্যে একটি। বিজ্ঞানীরা এটিকে বেছে নিয়েছিলেন কারণ তারা দেখেছিলেন যে এটির স্থলভাগ তুলনামূলকভাবে নিরাপদ পৃষ্ঠ এবং মঙ্গলের প্রাচীনকালে একটি বিপর্যয় বন্যার সময় এই স্থানটি বিভিন্ন ধরনের পাথর জমা করেছিল।
অবতরণের পরে ল্যান্ডার একজন জ্যোতির্বিদের সম্মানে "কার্ল সাগান মেমোরিয়াল স্টেশন" নামটি পেয়েছিল।
পাথফাইন্ডার ও সজরনার থেকে প্রাপ্ত ফলাফল
ল্যান্ডার ১৬,৫০০ ছবি সহ ২.৩ বিলিয়ন বাইট (২৮7.৫ মেগাবাইট) এর বেশি তথ্য প্রেরণ করেছে এবং বায়ুমণ্ডলের চাপ, তাপমাত্রা এবং বাতাসের গতির ৮৫ লক্ষ বার পরিমাপ করেছে।
সূর্য থেকে বিভিন্ন দূরত্বে আকাশের একাধিক চিত্র নিয়ে বিজ্ঞানীরা নির্ধারণ করতে পেরেছিলেন যে গোলাপী কুঁচকে কণার আকার ব্যাসার্ধের প্রায় এক মাইক্রোমিটার ছিল যা কিছু মৃত্তিকার রঙের লোহার অক্সাইহাইড্রক্সাইড ধাপের অনুরূপ যা অতীতে উষ্ণ এবং জলের আবহাওয়ার তত্ত্বকে সমর্থন করে। ধুলার চৌম্বকীয় উপাদানটি পরীক্ষা করতে পাথফাইন্ডার একাধিক চৌম্বক বহন করে। চুম্বকগুলির একটি ছাড়া বাকি সবগুলো ধুলার আবরণ তৈরি করে।
সজরনার মোটামুটি প্রায় ১০০ মিটার ভ্রমণ করেছিল। অভিযানের সময়, এটি পৃথিবীতে ৫৫০ টি ছবি প্রেরণ করে এবং ল্যান্ডারের নিকটবর্তী ১৬ টি জায়গার রাসায়নিক বৈশিষ্ট্য বিশ্লেষণ ও পরীক্ষন করে।
মিশনের সমাপ্তি
যদিও মিশনটি এক সপ্তাহ থেকে এক মাস পর্যন্ত চলার পরিকল্পনা করা হয়েছিল, রোভারটি প্রায় তিন মাস ধরে সফলভাবে কাজ করেছিল। অক্টোবরের পরে যোগাযোগ ব্যর্থ হয়।
চূড়ান্ত ডেটা ট্রান্সমিশন ২৭ সেপ্টেম্বর, ১৯৯৭-এ ১০:২৩ ইউটিসি-তে পাঠফাইন্ডার থেকে প্রাপ্ত হয়েছিল। মিশন পরিচালকরা পরবর্তী পাঁচ মাসের মধ্যে সম্পূর্ণ যোগাযোগ পুনরুদ্ধার করার চেষ্টা করেছিলেন, তবে মিশনটি মার্চ ১০, ১৯৯৮ এ শেষ করা হয়েছিল। এক মাস ধরে চালনার জন্য ডিজাইন করা ব্যাটারি বারবার চার্জ এবং ডিসচার্জ হওয়ার পরে সম্ভবত অকার্যকর হয়েছিল।
গ্যালারী
বাম|থাম্ব|172x172পিক্সেল
কামি
কামি (神) বলতে শিন্তো ধর্মাবলম্বীরা যে আত্মার উপাসনা করে তাদের বোঝায়। কামিরা  স্বতন্ত্র ধরনের দেবতা নয়। তারা গাছের বৃদ্ধি,বৃষ্টি,প্রকৃতির অন্যান্য দিকগুলি বা ঘটনার সাথে সংযুক্ত থাকে । এটি বিশ্বাস করা হয় যে এই কামি এই প্রাকৃতিক জিনিসগুলিতে বাস করে।
সাধারণত বলা হয় যে "ইয়াওরোজু-ন-কামি"  (神 百万 の 神) মানে আট মিলিয়ন কামি রয়েছে। জাপানি ভাষায় "আট মিলিয়ন" সংখ্যাটি সাধারণত অনন্ত বোঝাতে ব্যবহৃত হয় ।
আর্থার হেনরি গুডেন
আর্থার হেনরি গুডেন (২৩ অক্টোবর ১৮৭৯ - ২২ জুলাই ১৯৭১) ছিলেন নির্বাক চলচ্চিত্র যুগের একজন ইংরেজ চিত্রনাট্যকার। তিনি ১৯১৬ থেকে ১৯৩৭ সালের মধ্যে ৫৩টি চলচ্চিত্রের প্লট লিখেছেন। তিনি আমেরিকান ওল্ড ওয়েস্ট সম্পর্কে বেশ কয়েকটি পশ্চিমা কথাসাহিত্য উপন্যাসও লিখেছেন। তিনি ইংল্যান্ডে জন্মগ্রহণ করেন এবং ক্যালিফোর্নিয়ার লস অ্যাঞ্জেলেসে মারা যান।
উম্মে আইমান
বারাকা বিনতে ছা'লাবা (بَـرَكَـة بنت ثَعلَبَة), সচরাচর পরিচিত তার উপনাম উম্মে আয়মান (أمّ أيمن) হিসাবে। তিনি ছিলেন প্রথম দিকের মুসলিম এবং ইসলামের নবী মুহাম্মদ (সাঃ) এর একজন সাহাবী।
তিনি ছিলেন মুহাম্মাদ এর পিতা-মাতা আব্দুল্লাহ ইবনে আব্দুল মুত্তালিব এবং আমিনা বিনতে ওয়াহাব এর একজন আবিসিনিয়ান দাসী। আমিনার মৃত্যুর পর তিনি মুহাম্মাদকে পিতামহ আবদুল মুত্তালিব এর বাড়িতে নিয়ে আসেন। তিনি তাকে মায়ের মতো দেখতেন।
পরবর্তীতে মুহাম্মদ (সাঃ) তাকে মুক্ত করে দেন, কিন্তু তিনি মুহাম্মাদ এবং তার পরিবারের সেবা করতে থাকেন। তিনি প্রথম দিকেই ইসলাম গ্রহণ করেন এবং উহুদ এবং খাইবার যুদ্ধে অংশ নিয়েছিলেন।
তার মুক্তির পর মুহাম্মাদ প্রথমে বনু খাযরাজের উবাইদ ইবনে যাইদের সাথে তার বিবাহের ব্যবস্থা করেন। সেখানে আয়মান ইবনে উবাইদ নামে তার একটি ছেলে ছিল। পরবর্তীতে তিনি উপনাম হিসাবে উম্মে আয়মান (অর্থ- আয়মানের মা) গ্রহণ করেন।
প্রথম স্বামীর মৃত্যুর পর তিনি মুহাম্মাদের পালক পুত্র যাইদ ইবনে হারিসাকে বিয়ে করেন। তার পুত্র উসামা ইবনে যাইদ প্রথমদিকে মুসলিম যোদ্ধাদের সেনাপতি নিযুক্ত হয়েছিলেন এবং বাইজেন্টাইন সাম্রাজ্যের বিরুদ্ধে যুদ্ধে তিনি নেতৃত্ব দিয়েছিলেন।
পটভূমি
বারাকা ছিলেন আবিসিনিয়ান সা'লাবা বিন আমরের কন্যা। তিনি আবদুল্লাহ ইবনে আবদুল-মুত্তালিব এবং আমিনা বিনতে ওয়াহবের পরিবারের দাসী হিসেবে কাজ করেছিলেন। আমিনার মৃত্যুর পর তিনি মুহাম্মাদের দাসী হন।
মুহাম্মদের শৈশব
ইবনে কাসিরের মতে, মুহাম্মদের পিতামহ আবদুল-মুত্তালিব ইবনে হাশিম বারাকাকে তার নাতিকে অবহেলা না করার জন্য বলেছিলেন, বিশেষ করে আহলে কিতাবের অনেকের মতো ( أَهـل الـكِـتـاب  ), কিতাব ) ভবিষ্যদ্বাণী করেছিলেন যে, তিনি জাতির একজন নবী হবেন।
বিয়ে এবং সন্তান
মুহাম্মদ যখন খাদিজাকে বিয়ে করেন, তখন তিনি বারাকাকে মুক্ত করেন এবং উবাইদ ইবনে যাইদ নামে একজন খাজরাজ গোত্রের সাহাবীর সাথে বিয়ের ব্যবস্থা করেন। এই বিবাহের মাধ্যমে বারাকা আয়মান নামে একটি পুত্রের জন্ম দেন এবং এইভাবে তিনি "উম্মে আয়মান" ("আয়মানের মা") নামে পরিচিত হন। খায়বার যুদ্ধে উবাইদ নিহত হন। আয়মান ইবনে উবাইদ পরবর্তীতে হুনাইনের যুদ্ধে নিহত হন। পরবর্তীতে মুহাম্মদের পালক পুত্র জাইদ ইবনে হারিসা বারাকাকে বিয়ে করেন।
বারাকাকে বিয়ে করেন।
উসামা নামে তাদের একটি পুত্র ছিল। যিনি মুহাম্মদ কর্তৃক একজন সেনাপতি হিসেবে নিযুক্ত হন এবং উসামা বিন যাইদ বাইজেন্টাইন সাম্রাজ্যের বিরুদ্ধে পরিচালিত সফল অভিযানের নেতৃত্ব দেন।
হিজরত
মুহাম্মদ তার নবুওয়াত ঘোষণা করার পর, উম্মে আয়মান তার প্রথম অনুসারীদের একজন হয়েছিলেন। পরবর্তীতে তিনি মদিনায় হিজরত করেন।
যুদ্ধে অংশগ্রহণ
উহুদ যুদ্ধে উম্মে আয়মান উপস্থিত ছিলেন। তিনি সৈন্যদের জন্য পানি আনেন এবং আহতদের চিকিৎসায় সাহায্য করেন। তিনি খায়বার যুদ্ধে মুহাম্মদের সাথে ছিলেন।
উহুদের যুদ্ধে মুহাম্মদের মৃত্যুর গুজব ছড়িয়ে পড়লে অনেক লোক মদিনার দিকে পালিয়ে যায়। উম্মে আয়মান কিছু পলাতক ব্যক্তির মুখে ধুলো ছিটিয়ে দেন এবং তাদেরকে বলছিলেন: "আমাকে তোমাদের তরবারি দিয়ে দাও।" অতঃপর তিনি বেশ কয়েকজন নারীর সাথে যুদ্ধক্ষেত্রের দিকে এগিয়ে গেলেন। পরবর্তীতে তিনি একটি তীর দ্বারা আহত হন, যা হেব্বান বিন আরাকা নামে একজন শত্রু সৈন্য তাকে লক্ষ্য করে নিক্ষেপ করেছে।
অন্যান্য প্রাথমিক মুসলমানদের সাথে সম্পর্ক
তার থেকে কয়েকটি হাদীস বর্ণিত হয়েছে। আনাস ইবনে মালিক, আবু ইয়াজিদ মাদানী এবং হানাশ ইবনে আবদুল্লাহ সান'আনি তার থেকে বর্ণনা করেছেন।
মৃত্যু
উম্মে আয়মানের মৃত্যুর সঠিক তারিখ স্পষ্ট নয়। কেউ কেউ বলেছেন যে তিনি মুহাম্মদের মৃত্যুর প্রায় পাঁচ মাস পরে মারা গিয়েছিলেন। কিন্তু ইবনে সা'দের মতে, তিনি উসমানের খেলাফতের প্রথম দিকে জীবিত ছিলেন।
এডমন্ড সান
এডমন্ড সান ছিল একটি দৈনিক পত্রিকা যা এডমন্ড এবং ডিয়ার ক্রিক সম্প্রদায়ের মধ্যে পরিষেবা দিত। এডমন্ড সানের মালিকানায় ছিল কমিউনিটি নিউজপেপার হোল্ডিংস ইনক। ২০২০ সালের ৬ মে থেকে এডমন্ড সান দ্য নরম্যান ট্রান্সক্রিপ্টের সাথে একীভূত হয়।
তথ্যসূত্র
Edmond Sun
রহস্যকাহিনি
রহস্যকাহিনি একটি সাহিত্যবর্গ যেটাতে কোনো রহস্যময় খুন বা অপরাধের সমাধান করা হয়। এটি সাহিত্যের অপেক্ষাকৃত নতুন শাখা। রহস্যকাহিনি কখনো কখনো গোয়েন্দা কাহিনিতে রূপ নিতে পারে, তবে এটি প্রায়শই "হার্ড-বয়েলড" গল্পের তীব্র বাস্তবতা ও মারামারির বিপরীতে রহস্যময় অথচ যৌক্তিক জগৎ উপস্থাপন করে।
সূচনা
সাহিত্যে অপেক্ষাকৃত নতুন শাখা এই রহস্যকাহিনির ধারা গড়ে উঠেছে গত ২০০ বছর ধরে। ইংরেজ রেনেসাঁর সময় স্বাক্ষরতা বেড়ে যায়, লোকে বই পড়া শুরু করে আর ফলে তারা তাদের চিন্তাভাবনায় ক্রমশ ব্যক্তিবাদী হয়ে ওঠে। এই চিন্তাধারায় তারা যুক্তিকে সম্মান করতে শেখে এবং সক্ষম হয় সমস্যার সমাধান করতে।
১৮০০-র পূর্বে রহস্যকাহিনির না থাকার সম্ভাব্য একটি কারণ হলো প্রকৃত পুলিশ বাহিনীর অভাব। শিল্পবিপ্লবের আগে বহু শহরেই নিরাপত্তার জন্যে কনস্টেবল ও নৈশপ্রহরী ছাড়া কেউ থাকত না। স্বাভাবিকভাবেই, কনস্টেবলটি শহরের প্রত্যেককে ব্যক্তিগতভাবে চিনত। তাই যেকোন অপরাধই হয় দ্রুত সমাধান হতো নইলে কখনোই হতো না। যেহেতু শিল্পায়নের ফলে লোকেরা শহরে এসে ভিড় করতে থাকলো, পুলিশও প্রাতিষ্ঠানিক রূপ নিলো; প্রয়োজন পড়লো প্রাইভেট ডিটেকটিভের, আর এভাবেই সৃষ্টি হলো রহস্য উপন্যাস।
শ্রেণীবিভাগ
রহস্যকাহিনিকে বিভিন্ন শ্রেণীতে ভাগ করা যায়: "প্রথাগত রহস্য", "আইনি থ্রিলার", "মেডিক্যাল থ্রিলার", "কোজি মিস্ট্রি", "পুলিশী তদন্ত", "হার্ড-বয়েলড" ইত্যাদি।
মন্মথনাথ রায় চৌধুরী
মন্মথনাথ রায় চৌধুরী (১২৮৬-১৩৪৫ বঙ্গাব্দ) ছিলেন বিখ্যাত ভারতীয় ফুটবলার। তিনি টানা ছয়বার ইন্ডিয়ান ফুটবল এ্যাসোসিয়েশনের সভাপতি ছিলেন। ১৯৪১ সাল থেকে ভারতের বার্ষিক ফুটবল টুর্নামেন্ট ‘সন্তোষ ট্রফি’ চালু হয়েছে তাঁরই অবদানে।
ইতিহাস
মন্মথনাথ রায় চৌধুরী সেন্ট জেভিয়ার স্কুল, হেয়ার স্কুল ও প্রেসিডেন্সি কলেজ এবং কলকাতা বিশ্ববিদ্যালয়ের এমবিএল। সক্রিয় রাজনীতিতে জড়িত হন ছাত্রাবস্থায়। রাষ্ট্রগুরু সুরেন্দ্রনাথের শিষ্য ছিলেন। তিনি তৎকালীন বাংলা সরকারের মন্ত্রী ও বঙ্গীয় ব্যবস্থাপক সভার সভাপতি ও একজন ভালো ক্রীড়াবিদ ছিলেন। টাংগাইলের কলেজ পাড়ায় প্রমথ-মন্মথ নামে একটি কলেজ স্থাপন করেছিলেন, উক্ত কলেজটি জগন্নাথ কলেজ এর সাথে অঙ্গীভূত করা হয়। সামাজিক বিভিন্ন কাজের অবদানের জন্য ১৯১০ইং সালে ব্রিটিশ সরকার রাজা উপাধিতে প্রদান করে।
জন্ম
মন্মথনাথ রায় চৌধুরী ২৩ ফেব্রুয়ারি, ১৮৮০ সালে সন্তোষ জমিদার পরিবারে জন্মগ্রহণ করেন। পিতা দ্বারকানাথ রায় চৌধুরী ও মাতা বিন্দুবাসিনী রায় চৌধুরানী। মায়ের নামে বিন্দুবাসিনী সরকারি উচ্চ বালক বিদ্যালয় প্রতিষ্ঠা করেন।
কর্মজীবন
মন্মথনাথ রায় চৌধুরী বেঙ্গলী পত্রিকায় নিয়মিত লিখতেন এছাড়া প্রথম ভারতীয় হিসেবে পরপর ছয়বার তৎকালীন ইন্ডিয়ান ফুটবল এসোসিয়েশনের সভাপতি ছিলেন।
কার্যাবলী
মন্মথনাথ রায় চৌধুরী সন্তোষ, টাঙ্গাইলে একাধিক স্কুল ও কলেজের প্রতিষ্ঠাতা। টাঙ্গাইল শহরে বৃহত্তর ময়মনসিংহ জেলার প্রথম কলেজটি স্থাপন করেন (১৯০০)। বর্তমানে কলেজটি না থাকলেও এলাকাটি ‘কলেজপাড়া’ নামে পরিচিত। কলকাতার সন্তোষ ট্রফি খেলার উদ্যোক্তা ছিলেন তিনি।সন্তোষের মহারাজা স্যার মন্মথনাথ রায় চৌধুরী। ইংরেজ আমলেই তিনি ছিলেন ছয়বারের আইএফএ-র সভাপতি। বেঙ্গল জিমখানা ও অন্যান্য প্রতিষ্ঠানের সঙ্গে জড়িত থেকে ক্রীড়াঙ্গনে আলাদা জায়গা করে নিয়েছিলেন তিনি। ১৯৪১ সাল থেকে মন্মথনাথ রায় চৌধুরীর স্মৃতিতে আজও ভারতে হয়ে আসছে ‘সন্তোষ ট্রফি’।
চাচুরা-বিনাগঞ্জ
চাচুরা-বিনাগঞ্জ (Chachaura-Binaganj) ভারতের মধ্য প্রদেশ রাজ্যের গুনা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে চাচুরা-বিনাগঞ্জ শহরের জনসংখ্যা হল ১৭,৩০৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে চাচুরা-বিনাগঞ্জ এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
ঘোড়া মুইখা
ঘোড়া মুইখা বা ঘোড়া মাছ বা ঘোড়া মুখো বা লংগু রুই (বৈজ্ঞানিক নাম: Labeo pangusia) হচ্ছে Labeo গণের এক প্রজাতির মাছ। এই মাছ ভারত, বাংলাদেশ, পাকিস্তান ও নেপালে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, ভুটান ও আফগানিস্তানে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
তৃণমূল বিএনপি
তৃণমূল বাংলাদেশ জাতীয়তাবাদী দল, সাধারণত যা তৃণমূল বিএনপি নামে সর্বাধিক পরিচিত- বাংলাদেশের একটি রাজনৈতিক দল যা ২০১৫ সালে সাবেক মন্ত্রী ব্যারিস্টার নাজমুল হুদা দ্বারা প্রতিষ্ঠিত হয়েছিল দলটি হুদা কর্তৃক প্রতিষ্ঠিত চতুর্থ এবং নির্বাচন কমিশন (ইসি) দ্বারা নিবন্ধিত তাঁর দ্বিতীয় দল। বাংলাদেশ জাতীয়তাবাদী দল-বিএনপি ছাড়ার পর হুদা প্রথমে বিএনএফ প্রতিষ্ঠা করেন, যদিও পরে তাকে বিএনএফ থেকে বহিষ্কার করা হয়। বিএনপি এবং অন্য কিছু পর্যবেক্ষকরা তৃণমূল বিএনপিকে ক্ষমতাসীন দল কর্তৃক গোপন কৌশলগতভাবে ব্যবহার করা বলে মনে করেন যদি বিএনপি নির্বাচন বর্জন করে তবে নাগরিকদের এটিকে 'বিকল্প বিএনপি' হিসেবে দেখানোর জন্য। যদিও তৃণমূল বিএনপি অতীতে প্রকাশ্যে ক্ষমতাসীন মহাজোটে যোগ দেওয়ার চেষ্টা করেছিল।
প্রতিষ্ঠার পর দীর্ঘকাল দলটি ইসি থেকে নিবন্ধন পেতে হিমশিম খেয়েছিল, এমনকি বিষয়টি আদালত পর্যন্ত গড়িয়েছে। যদিও একাদশ সংসদ নির্বাচন দলটি ইসির নিবন্ধনহীন থাকা অবস্থাতেই অনুষ্ঠিত হয়ে যাওয়ার কারণে দলটি এতে অংশ নিতে পারেনি, ফলে বিষয়টি অনালোচিত হয়ে ওঠে। পরবর্তীতে, দলটি ২০২৩ সালের ফেব্রুয়ারিতে দ্বাদশ তম সাধারণ নির্বাচনের আগে ইসি দ্বারা নিবন্ধিত হয় এবং দলটি আবার রাজনৈতিক কার্যক্রম শুরু করে।
মতাদর্শ
১.বাংলাদেশি জাতীয়তাবাদ ২.মুক্ত বাজার অর্থনীতি ৩.ধর্ম নিরপেক্ষতা
পলিকার্প কুশ
পলিকার্প কুশ (জানুয়ারি ২৬, ১৯১১ - মার্চ ২০, ১৯৯৩) একজন জার্মান-আমেরিকান পদার্থবিজ্ঞানী। তিনি ১৯৫৫ সালে উইলিস ল্যাম্বের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি সঠিকভাবে ইলেকট্রনের চৌম্বক ভ্রামকের মান নির্ণয় করেছিলেন এবং এর মাধ্যমে আবিষ্কার করেছিলেন, প্রকৃত মানটি তাত্ত্বিক মানের তুলনায় বেশি। তার এই আবিষ্কার কোয়ান্টাম তড়িৎ-গতিবিজ্ঞানের জগতে নতুন চিন্তাধারার জন্ম দিয়েছিল।
কুশ কেইস ইনস্টিটিউট অফ টেকনোলজি (বর্তমানে কেস ওয়েস্টার্ন রিজার্ভ ইউনিভার্সিটি) থেকে ১৯৩১ সালে পদার্থবিজ্ঞান বিষয়ে স্নাতক ডিগ্রি অর্জন করেন। ১৯৩৩ সালে ইলিনয় বিশ্ববিদ্যালয় থেকে মাস্টার্স ডিগ্রি এবং একই বিশ্ববিদ্যালয় থেকে ১৯৩৬ সালে পিএইচডি সম্পন্ন করেন। তার কর্মজীবনের অধিকাংশ সময় কাটে নিউ ইয়র্ক সিটিতে অবস্থিত কলাম্বিয়া বিশ্ববিদ্যালয়ে অধ্যাপনা করে। এই বিশ্ববিদ্যালয়ে তিনি শেষ কয়েক বছর প্রভোস্ট হিসেবে দায়িত্ব পালন করেছিলেন। এখান থেকে ডালাসে নতুন প্রতিষ্ঠিত টেক্সাস বিশ্ববিদ্যালয়ে চলে যান। কলাম্বিয়াতে অধ্যাপনার সময় তিনি লেজারের উদ্ভাবক গর্ডন গৌল্ড-এর ডক্টরাল উপদেষ্টা ছিলেন।
ওহাইওর ক্লিভল্যান্ডে অবস্থিত কেইস ওয়েস্টার্ন রিজার্ভ বিশ্ববিদ্যালয়ে স্নাতক শ্রেণীর ছাত্রদের একটি আবাসিক হলের নাম কুশের নামানুসারে রাখা হয়েছে। হলটি বিশ্ববিদ্যালয়ের দক্ষিণ ক্যাম্পাসে অবস্থিত। ভবনটির নাম "কুশ হাউস"। এর অবস্থান ক্লিভল্যান্ড হাইট্‌সের কার্লটন রোডে।
দুর্বল মহাকর্ষীয় পরকলায়ন
মহাকর্ষীয় লেন্স বা গ্র‍্যাভিটেশনাল লেন্স হলো একটি দূরবর্তী আলোক উৎস ও একটি পর্যবেক্ষকের মাঝে অবস্থিত ভরের এমন এক ধরনের বিন্যাস (যেমন ছায়াপথ স্তবক) যা উৎস হতে পর্যবেক্ষকের দিকে আলো যাওয়ার সময় একে বাঁকিয়ে দিতে পারে। এই প্রভাবটি মহাকর্ষীয় লেন্সিং হিসেবে পরিচিত।
সাধারণ আপেক্ষিকতা অনুযায়ী, আলো স্থান-কালের বক্রতাকে অনুসরণ করে। তাই একটি বিশাল বস্তুকে অতিক্রম করার সময় আলো বেঁকে যায়। অর্থাৎ উৎস থেকে আলো বেঁকে পর্যবেক্ষকের চোখে পৌঁছায়, ঠিক সাধারণ লেন্সের মত। তবে, সাধারণ অক্ষি কাঁচের মত না হয়ে, মহাকর্ষীয় লেন্সগুলি এদের কেন্দ্রের সবচেয়ে কাছ দিয়ে যাওয়া আলোক রশ্মির সর্বোচ্চ এবং কেন্দ্রের সবচেয়ে দূরবর্তী আলোক রশ্মির সর্বোনিম্ন বিচ্যুতি ঘটায়। ফলস্বরূপ, একটি মহাকর্ষীয় লেন্সের কোনও একক ফোকাস বিন্দু নেই, তবে একটি ফোকাস অক্ষ রয়েছে। মহাকর্ষীয় আলোক প্রতিসরণের ক্ষেত্রে "লেন্স" কথাটি প্রথম স্যার অলিভার জোসেফ লজ কর্তৃক ব্যবহৃত হয় যিনি এসম্পর্কে বলেন, "এটি বলা বৈধ নয় যে, সৌর মহাকর্ষ ক্ষেত্রটি লেন্সের মতো কাজ করে, কারণ এর কোনও ফোকাস দূরত্ব নেই।"যদি আলোক উৎস, লেন্স এবং পরযবেক্ষক একটি সরল রেখায় অবস্থান করে, তাহলে পর্যবেক্ষকের কাছে আলোক উৎসটিকে বৃহৎ লেন্সকে ঘিরে একটি বলয় মনে হবে। যদি, রেখায় কোনো ত্রুটি থাকে (সরল রৈখিক না হলে) তাহলে পর্যবেক্ষক একটি ধনু আকৃতি দেখতে পাবে। আরো সাধারণভাবে, যেখানে লেন্সিং ভরটি জটিল এবং স্থান-কাল স্থান-কালের বৃত্তাকার বিকৃতি না ঘটায় তাহলে উৎসটি লেন্সের চারপাশে আংশিক ধনু আকৃতির প্রতিরূপ সৃষ্টি করবে। সে ক্ষেত্রে পর্যবেক্ষক একই উৎসেরই একাধিক বিকৃত বিম্ব দেখতে পারে; বিম্বের সংখ্যা এবং আকার উৎস, লেন্স ও পর্যবেক্ষকের আপেক্ষিক অবস্থান এবং লেন্স কর্তৃক স্থান-কালের বিকৃতির উপর নির্ভর করে।
মহাকর্ষীয় লেন্সিং এর তিনটি ভিন্ন ভিন্ন শ্রেণি বিদ্যমান:
১. সবল মহাকর্ষীয় লেন্সিং : এখানে বিকৃতি যেমন আইনস্টাইন বলয়, ধনু এবং একাধিক বিম্বের সৃষ্টি সহজেই দৃশ্যমান হয়।
২. দূর্বল মহাকর্ষীয় লেন্সিং : এক্ষেত্রে উৎসের বিকৃতি অনেক ছোট এবং কেবলমাত্র কয়েক শতাংশের সুসংগত বিকৃতি খুঁজে পাওয়ার জন্য বিশাল পরিমাণ উৎসের তথ্যের পরিসংখ্যানমূলক বিশ্লেষণ করতে হয়। পরিসংখ্যানগতভাবে, লেন্সিংটি লেন্সের কেন্দ্রের দিকে উলম্বভাবে উৎসকে প্রসারিত হিসাবে দেখায়। বিশাল পরিমাণে দূরবর্তী ছায়াপথ সমূহের আকার ও ওরিয়েন্টেশনের বিশ্লেষণ করে এদের ওরিয়েন্টেশনের একটি গড় করা যায় যা ব্যবহার করে লেন্সিং ক্ষেত্রটির যেকোনো অবস্থানের শিয়ার হিসাব করা যায়। এটি, পালাক্রমে, এই অঞ্চলে ভর বিন্যাস পুনর্গঠন করতে ব্যবহার করা যেতে পারে: বিশেষত, তমোপদার্থের বিন্যাস পুনর্গঠন করা যেতে পারে। যেহেতু অন্তর্নিহিত ছায়াপথগুলি উপবৃত্তাকার এবং দূর্বল লেন্সিং সংকেত খুবই ক্ষীণ, তাই এ ধরনের জরিপে বহু সংখ্যক ছায়াপথকে পর্যবেক্ষণের প্রয়োজন পড়ে। এক্ষেত্রে সতর্কতার সাথে নিয়মানুগ ভুল এড়িয়ে চলতে হয়। ল্যামডা-সিডিএম নকশার বিকাশ, অন্যান্য মহাকর্ষীয় পর্যবেক্ষণের মাঝে সমন্বয় সাধনসহ আরো বিভিন্ন ক্ষেত্রে দুর্বল লেন্সিং এর গুরুত্ব অনেক।মহাবিশ্বে তমোপদার্থ তমোপদার্থের বিনিময় সম্পর্কীত গবেষণায় এদের ভূমিকা রয়েছে।
খাদিজাহ আফজাল ভজিরী
খাদিজাহ আফজাল ভজিরি (১৮৮৯ - ৩ জানুয়ারি ১৯৮১ ) ছিলেন একজন নারী অধিকার কর্মী, সাংবাদিক এবং ইরানের শিক্ষাবিদ। তিনি চাদর প্রয়োগের বিরুদ্ধে প্রচারণা চালান এবং কাশফ-ই হিজাবকে সমর্থন করেন।
জীবনের প্রথমার্ধ
খাদিজাহ আফজাল খানুম ১৮৮৯ সালে তেহরানে জন্মগ্রহণ করেন এবং তিনি একজন নারী অধিকার কর্মী বিবি খানম আস্তারাবাদী এবং মুসা খান ভাজিরির পঞ্চম সন্তান ছিলেন। কিছু ঐতিহাসিক সূত্রে জানা যায়, বিবি খানম যখন তার বিদ্যালয় প্রতিষ্ঠা করেননি, তখন তিনি তার মেয়েকে ছেলেদের পোশাকে বিদ্যালয়ে পাঠাতেন, যাতে সে তার ভাইদের সাথে পড়াশোনা করতে পারে। তার ভাইবোনদের মধ্যে ছিল: হাসান আলী খান উজির, আলী নকি ভাজিরি ও মওলুদ খানুম, যারা তাদের মায়ের মতো একজন শিক্ষক ছিলেন।
যখন তিনি ১৬ বছর বয়সে পৌঁছান, তখন তিনি দোশিগান প্রাথমিক বিদ্যালয়ে মেয়েদের পড়াতেন, যা তার মা প্রতিষ্ঠিত করেছিলেন, ফলে ইরানের প্রথম বালিকা বিদ্যালয়ের প্রথম শিক্ষকদের একজন হয়েছিলেন। পরে তিনি তার বোনের বিদ্যালয়েও শিক্ষকতা করেন।
কর্মজীবন
তিনি শিক্ষার পাশাপাশি নারী বিষয় নিয়ে সংবাদপত্রের জন্য প্রবন্ধ লিখতে শুরু করেন। তার একটি উল্লেখযোগ্য নিবন্ধ শাফাক-ই-সোর্খ পত্রিকার জন্য লেখা হয়েছিল। এতে তিনি একজন বেনামী লেখকের দ্বারা প্রকাশিত মহিলাদের উপর আক্রমণের প্রতিবাদ করেছিলেন, তার লেখায় শেষ কিছু বাক্য এমন ছিল: "নারীদের পড়াশোনা এবং পুরুষদের সাথে কাজ করতে দিন, তাহলে আপনি দেখতে পাবেন যে মহিলারা পুরুষদের চেয়ে কম নয়"। তিনি সারা জীবন শিক্ষকতা করেন এবং মেয়েদের বিদ্যালয়ের পরিচালক ছিলেন।
আয়েশা মুঘল
আয়েশা মুঘল (উর্দু: عائشہ مغل) হলেন একজন পাকিস্তানি রূপান্তরিত লিঙ্গ অধিকার বিশেষজ্ঞ এবং গবেষক।
শিক্ষা
আয়েশা মুঘল ইসলামাবাদের কোমাস্যাটস বিশ্ববিদ্যালয় থেকে মানব সম্পদ ব্যবস্থাপনায় এমফিল ডিগ্রি অর্জন করেছেন ।
কর্মজীবন
আয়েশা মুঘল রূপান্তরিত লিঙ্গ অধিকার বিশেষজ্ঞ এবং ইউএনডিপি বিশেষজ্ঞ পরামর্শদাতা হিসাবে পাকিস্তানের মানবাধিকার মন্ত্রণালয়ে কাজ করেন। তিনি ২০১৫ সাল থেকে পাকিস্তানে রূপান্তরিত লিঙ্গ অধিকারের জন্য কাজ করছেন।
চট্টগ্রাম সিটি কর্পোরেশন নির্বাচন, ২০১০
২০১০ সালের ১০ জুলাই চট্টগ্রাম সিটি কর্পোরেশনের মেয়র পদে নির্বাচন অনুষ্ঠিত হয়। এর ফলে বাংলাদেশ জাতীয়তাবাদী দলের প্রার্থী মোহাম্মদ মনজুর আলম নির্বাচনে জয়লাভ করেন। তিনি বাংলাদেশ আওয়ামী লীগের প্রার্থী তিন বারের বিজয়ী মেয়র ও পূর্ববর্তী মেয়র এবিএম মহিউদ্দিন চৌধুরীকে প্রায় ৯০ হাজার ভোটের ব্যবধানে পরাজিত করেন।
মফিজউদ্দীন আহমদ
মফিজউদ্দীন আহমদ (১৮৯১-১৯৭৯) বাংলাদেশী রাজনীতিবিদ ও আইনজীবী যিনি তৎকালীন পূর্ব পাকিস্তানের শিক্ষামন্ত্রী হিসেবে দায়িত্ব পালন করেন।
জন্ম ও প্রাথমিক জীবন
মফিজউদ্দীন আহমদ ১৮৯১ সালে কুমিল্লার দেবীদ্বারের বড়শালঘর গ্রামে জন্মগ্রহণ করেন। তিনি কলকাতা বিশ্ববিদ্যালয়ের অধীনে ১৯১৯ সালে ইংরেজিতে অর্নাসসহ বিএ পাস করে ঢাকা বিশ্ববিদ্যালয় থেকে বিএল পাস করেন। তার ছেলে এ বি এম গোলাম মোস্তফা বাংলাদেশের সাবেক সচিব, মন্ত্রী ও কুমিল্লা-৪ আসনের সাবেক সংসদ সদস্য।
রাজনৈতিক ও কর্মজীবন
মফিজউদ্দীন আহমদ কর্মজীবনের শুরুতে কুমিল্লা জেলা বারে ওকালতি ও রাজনৈতিক জীবন শুরু করেন। ১৯৩৩ সালে মুসলিম লীগে যোগদান করে তৎকালীন ত্রিপুরা জেলা মুসলিম লীগের সাধারণ সম্পাদক নির্বাচিত হন।  তিনি ১৯৩৮ সালে বঙ্গীয় আইন পরিষদের সদস্য ও ১৯৪০ সালে শিক্ষা বিষয়ক পার্লামেন্টারি সেক্রেটারি মনোনীত হন। ১৯৪৬ সালে আবারও তিনি বঙ্গীয় আইন পরিষদের সদস্য নির্বাচিত হয়ে পাকিস্তান প্রতিষ্ঠার পর পূর্ব পাকিস্তানের ত্রাণ, পুনর্বাসন, রেজিস্ট্রেশন ও কারাগার বিষয়ক মন্ত্রী হিসেবে দায়িত্ব লাভ করেন। তিনি ১৯৫৪ সালে পাকিস্তান পরিকল্পনা কমিশনের সদস্য ও ১৯৬২ থেকে ১৯৬৫ মেয়াদে পূর্ব পাকিস্তানের শিক্ষামন্ত্রী হিসেবে দায়িত্ব পালন করেন।
স্বীকৃতি ও সম্মাননা
মফিজউদ্দীন আহমদ তৎকালীন ব্রিটিশ সরকার কর্তৃক  আমলে খান সাহেব  ও  খান বাহাদুর  এবং পাকিস্তান সরকার কর্তৃক  সিতারা-ই-কায়েদে আজম  খেতাব অর্জন করেন।
মৃত্যু
মফিজউদ্দীন আহমদ ১৯৭৯ সালে মৃত্যুবরণ করেন।
সি. এস. নায়ডু
কোত্তারি সুবন্ন নায়ডু (सी.एस. नायडू; জন্ম: ১৮ এপ্রিল, ১৯১৪ - মৃত্যু: ২২ নভেম্বর, ২০০২) তৎকালীন ব্রিটিশ ভারতের মহারাষ্ট্রের নাগপুর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৪ থেকে ১৯৫২ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে অন্ধ্রপ্রদেশ, বরোদা, বাংলা, মধ্য ভারত, মধ্যপ্রদেশ ও বেরার, হিন্দু, হোলকার, মধ্যপ্রদেশ ও উত্তরপ্রদেশ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিং করতেন '''সি. এস. নায়ডু'''।
প্রথম-শ্রেণীর ক্রিকেট
১৯৩১-৩২ মৌসুম থেকে ১৯৬০-৬১ মৌসুম পর্যন্ত সি. এস. নায়ডু’র প্রথম-শ্রেণীর খেলোয়াড়ী জীবন চলমান ছিল। ১৭ বছর বয়সে ১৯৩২ সালে সর্বপ্রথম প্রথম-শ্রেণীর ক্রিকেটে অংশগ্রহণ করেছিলেন সি. এস. নায়ডু। ১৯৬১ সর্বশেষ প্রথম-শ্রেণীর খেলায় অংশগ্রহণকালে তার বয়স হয়েছিল ৪৬ বছর। রঞ্জী ট্রফি প্রতিযোগিতায় ৫৬ খেলায় অংশ নেন। এছাড়াও, অংশগ্রহণকৃত আটটি প্রতিনিধিত্ব দলের পক্ষে খেলাসহ চারটিতে অধিনায়কের দায়িত্বে নিয়োজিত ছিলেন।
দীর্ঘদিন ও বর্ণাঢ্যময় রঞ্জী ট্রফি প্রতিযোগিতায় বিচরণ করেন। ১৯৩১-৩২ মৌসুমে থেকে ১৯৬১-৬২ মৌসুম পর্যন্ত মধ্যপ্রদেশ ও বেরার, মধ্য ভারত, বরোদা ও হোলকারের পক্ষে খেলেন। এরপর বাংলা দলের পক্ষে অধিনায়কের দায়িত্ব পালনসহ অন্ধ্রপ্রদেশ, উত্তরপ্রদেশ ও মধ্যপ্রদেশের নেতৃত্বে ছিলেন। রঞ্জী ট্রফিতে ৫৬ খেলায় অংশ নিয়ে লেগ ব্রেক ও গুগলি বোলিংয়ে ২৩.৪৯ গড়ে ২৯৫ উইকেট পান।
১৯৩৯-৪০ মৌসুমে বরোদার সদস্যরূপে নয়ানগরের বিপক্ষে ব্যক্তিগত সেরা ৮/৯৩ বোলিং পরিসংখ্যানসহ খেলায় ১৩ উইকেট দখল করেন। ১৯৪২-৪৩ মৌসুমে চারটি শতরানের ইনিংস খেলেন। তন্মধ্যে, রাজপুতানা দলের বিপক্ষে ব্যক্তিগত সর্বোচ্চ ১২৭ রানের ইনিংস খেলেন। একই মৌসুমে রঞ্জী ট্রফির এক আসরে প্রথম বোলার হিসেবে বরোদার পক্ষে মাত্র চার খেলায় অংশ নিয়ে ৪০ উইকেট পান। অন্যদিকে, ১৯৪৪-৪৫ মৌসুমের চূড়ান্ত খেলায় প্রতিপক্ষীয় সি. কে. নায়ডু’র হোলকার দলের বিপক্ষে এক খেলায় ৯১৭ বল করে বিশ্বরেকর্ড গড়েন। তবে, এরজন্যে তাকে খেলায় সর্বাধিক রান খরচ করতে হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে এগারোটি টেস্টে অংশগ্রহণ করেছেন সি. এস. নায়ডু। ৫ জানুয়ারি, ১৯৩৪ তারিখে কলকাতায় সফরকারী ইংল্যান্ডের বিপক্ষে টেস্ট ক্রিকেটে প্রথমবারের মতো অংশ নেন। প্রতিপক্ষীয় ইংল্যান্ডের হপার লেভেট এবং ভারতের মুশতাক আলী, দিলাবর হোসেন ও এম. জে. গোপালনের সাথে একযোগে টেস্ট অভিষেক ঘটে তার। ১২ জানুয়ারি, ১৯৫২ তারিখে কানপুরে একই দলের বিপক্ষে সর্বশেষ টেস্টে অংশ নেন তিনি।
প্রথম-শ্রেণীর ক্রিকেটে বিরাট সাফল্য লাভ করলেও টেস্ট পর্যায়ে এর উল্টো চিত্র ধরা পড়ে। অংশগ্রহণকৃত ১১টি টেস্টের মধ্যে মাত্র তিনটি নিজ দেশে খেলার সুযোগ লাভ করেছিলেন। বাদ-বাকীগুলো ১৯৩৬ ও ১৯৪৬ সালে ইংল্যান্ডে এবং ১৯৪৭-৪৮ মৌসুমে অস্ট্রেলিয়ায় খেলেছিলেন। তন্মধ্যে, চার টেস্টে তিনি উইকেট শূন্য অবস্থায় প্যাভিলিয়নে ফেরেন ও মাত্র ১৮ রান তুলতে পেরেছিলেন। প্রাপ্ত দুই টেস্ট উইকেট লাভের জন্যে তাকে ৩৫৯ রান খরচ করতে হয়েছিল। মারকুটে ব্যাটিং করে সুনাম কুড়িয়েছিলেন ও কিছুটা সফলতা লাভ করেছিলেন। ৯.১৮ গড়ে ১৪৭ রান তুলেন। তবে, অভিষেক টেস্টে বেশ ভবিষ্যৎ সম্ভাবনাময় হিসেবে আখ্যায়িত হয়েছিলেন। ১৯ বছর বয়সে ৩৬ ও ১৫ রান তুললেও কলকাতায় সফরকারী ইংল্যান্ড দলের বিপক্ষে স্বাগতিক ভারত দলকে পরাজয়বরণ করে মাঠ ছাড়তে হয়েছিল।
মূল্যায়ন
১৯৩৬ সালে দলীয় সঙ্গী কোটা রামস্বামী তার এ সমস্যা চিহ্নিত করেছিলেন। তিনি মন্তব্য করেন যে, ‘সি. এস. নায়ডু বল ডেলিভারি দেয়ার সময়কালে খুবই নিচুতে শরীরকে বেশ বাঁকাতেন ও তার মাথা স্ট্যাম্পের শীর্ষভাগে নিয়ে যেতেন। তিনি সম্পূর্ণভাবে বাহু তুলতেন ও শরীরের ওজনকে সাথে নিয়ে খুব দ্রুতগতিতে বলকে পিচে ফেলতেন। এছাড়াও, তিনি বেশ ভালোমানের বোলিং করলেও দূর্ভাগ্যবশতঃ নিখুঁতভাবে ও নিশানা বরাবর বল ফেলাকালীন নিয়ন্ত্রণ রাখতে পারতেন না।’
ব্যক্তিগত জীবন
২২ নভেম্বর, ২০০২ তারিখে ৮৮ বছর বয়সে মধ্যপ্রদেশের ইন্দোর এলাকায় সি. এস. নায়ডু’র দেহাবসান ঘটে। দীর্ঘদিন শ্বাসকষ্ট ও হৃদযন্ত্রের সমস্যায় আক্রান্ত ছিলেন। তার জ্যেষ্ঠ ভ্রাতা সি. কে. নায়ডু ভারত দলের পক্ষে টেস্ট ক্রিকেটে অংশগ্রহণসহ প্রথম টেস্ট অধিনায়কের দায়িত্ব পালন করেছিলেন। ১৮ বছর উভয়ের মধ্যে সম্পর্ক বিচ্ছিন্ন থাকলেও তার ছত্রচ্ছায়ায় ছিলেন।
এ বি এম গোলাম মোস্তফা
এ বি এম গোলাম মোস্তফা বলতে যাদেরকে বোঝানো হতে পারে;
মেহজাবীন চৌধুরী
মেহজাবীন চৌধুরী বাংলাদেশের একজন মডেল ও অভিনেত্রী। তিনি ২০০৯ সালে লাক্স চ্যানেল আই সুপারস্টার থেকে বিজয়ী হয়ে মিডিয়া জগতে আসেন। বর্তমানে তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন। লাক্স চ্যানেল আই সুপারস্টার প্রতিযোগিতায় তার সাফল্য তার অভিনয় ক্যারিয়ারের দরজা খুলে দিয়েছিল। মোবাইল ফোন অপারেটর বাংলালিংকের একটি টিভি বিজ্ঞাপনে অভিনয়ের মাধ্যমে মেহজাবীন পরিচিতি অর্জন করেন। এটিএন বাংলায় প্রচারিত টেলিভিশন নাটক 'তুমি থাকো সিন্ধু পাড়ে'র মাধ্যমে তার ছোট পর্দায় আত্মপ্রকাশ ঘটে। এরপর থেকে তিনি 'বড় ছেলে ', 'চম্পা হাউস', 'বুকের বা পাশে', 'আলো', 'লতা অডিও', 'চিরকাল আজ', 'কাজলের দিন রাত্রি'র মতো বেশ কয়েকটি জনপ্রিয় নাটকে অভিনয় করেছেন। মেহজাবীন অভিনয়ে তার বহুমুখীতার জন্য তিনি ব্যাপকভাবে স্বীকৃত এবং তার অভিনয়ের জন্য অসংখ্য পুরষ্কার এবং সম্মাননা পেয়েছেন। তার উল্লেখযোগ্য পুরস্কারের মধ্যে রয়েছে মেরিল প্রথম আলো পুরস্কার - ২০১৭, ২০১৮, ২০১৯, ২০২১, সিজেএফবি পারফরম্যান্স পুরস্কার- ২০১২, ২০১৩, ২০১৪, ২০১৯, ২০২০ এবং ২০২১। ২০১৮ সালে সোনালী ডানার চিল নাটকে অভিনয়ের জন্য তিনি বাবিসাস পুরস্কার লাভ করেন।  বাংলাদেশ পুলিশ উইমেন নেটওয়ার্ক (বিপিডব্লিউএন) মেহজাবীন চৌধুরীকে তার 'আলো' নাটকের জন্য সম্মাননা প্রদান করেছে।
প্রাথমিক জীবন
মেহজাবীন ১৯ এপ্রিল ১৯৯১ সালে চট্টগ্রাম তার পৈতৃক নিবাসে জন্মগ্রহণ করেন। শৈশবে বেড়ে উঠেছেন সংযুক্ত আরব আমিরাতে। মেহজাবীন শান্ত-মারিয়াম বিশ্ববিদ্যালয়ের ফ্যাশন ডিজাইনিং এর ছাত্রী ছিলেন। ও লেভেলে পড়াশুনা করার সময় তিনি লাক্স সুন্দরী নির্বাচিত হন। পাঁচ ভাই-বোনের মধ্যে তিনি সবার বড়।
অভিনয় জীবন
‘লাক্স-চ্যানেল আই সুপারস্টার ২০০৯’ প্রতিযোগিতায় চ্যাম্পিয়ন হওয়ার পর মেহজাবীন অভিনীত প্রথম নাটক ছিল ইফতেখার আহমেদ ফাহমি পরিচালিত ‘তুমি থাকো সিন্ধুপারে’। এ নাটকে তার বিপরীতে অভিনয় করেছেন মাহফুজ আহমেদ। এরপর তিনি একে একে কাজ করেন ‘মাঝে মাঝে তব দেখা পাই’, ‘কল সেন্টার’, ‘মেয়ে শুধু তোমার জন্য’, ‘আজও ভালোবাসি মনে মনে’, ‘হাসো আন লিমিটেডসহ’ বেশকিছু নাটকে। ২০১৩ তে শিখর শাহনিয়াত পরিচালিত নাটক 'অপেক্ষার ফটোগ্রাফি' ছিল মেহজাবীন এর জন্য বড় একটি টার্নিং পয়েন্ট। ঈদুল আযহা ২০১৭-এ মিজানুর রহমান আরিয়ানের পরিচালনায় বড় ছেলে’তে অভিনয় করে আবারও শীর্ষে চলে আসেন এই অভিনেত্রী। দেশ-বিদেশে ব্যাপক প্রশংসিত হয় মেহজাবীন ও জিয়াউল ফারুক অপূর্ব অভিনীত এই নাটকটি। ২০২০ সালে এই অভিনেত্রী নাম লিখিয়েছেন গল্পকার হিসেবে। ‘থার্ড আই’ তার লেখা প্রথম নাটকের গল্প।
বিচারক
মেহজাবীন চৌধুরী ২০১৬ সালের ৫ এপ্রিল চ্যানেল আইতে প্রচারিত 'মঙ্গোলি-চ্যানেল আই সেরা নাচিয়ে' নামক নৃত্য রিয়েলিটি শোতে অতিথি বিচারক হিসেবে দায়িত্ব পালন করেন। ২০২২ সালে তিনি মাছরাঙা টেলিভিশনে প্রচারিত একটি গানের রিয়েলিটি শো "স্কয়ার সুরের সেরা" এর অতিথি বিচারক হিসাবে উপস্থিত হয়েছিলেন।
সমালোচনা
২০২১ সালের ঈদুর আজহায় মেহজাবীন চৌধুরী অভিনীত নাটক ঘটনা সত্য নিয়ে চরম বিতর্ক তৈরি হয়। রুবেল হাসান নির্মিত এ নাটকে বিশেষ শিশু বা স্পেশাল চাইল্ডদের বাবা-মায়ের 'পাপ কর্মের ফল' বলে ভুল বার্তা দেওয়ার অভিযোগ ওঠে। নাটকটি চ্যানেল আইতে সম্প্রচারিত হওয়ার পর প্রযোজনা প্রতিষ্ঠান সিএমভির ইউটিউব চ্যানেলে স্ট্রিমিং হয়। এতে সামাজিক যোগাযোগমাধ্যমের বিভিন্ন পেজ ও গ্রুপে নাটকটি নিয়ে সমালোচনা হয় এবং তুমুল আপত্তি উঠেছে। একাধিক সংগঠনও প্রতিবাদ জানায়। এ ঘটনায় মেহজাবীন চৌধুরীসহ সিএমভির পুরো টিম দুঃখ প্রকাশ করে। পরে নাটকটি ইউটিউব চ্যানেল থেকে সরিয়ে নেওয়া হয়।
জামালপুর ইউনিয়ন, কালীগঞ্জ
জামালপুর ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
প্রশাসনিক এলাকা
বর্তমানে ১৪টি গ্রাম ৭টি মৌজা ও ০৯টি ওয়ার্ড নিয়ে এই ইউনিয়ন গঠিত।
আয়তন
১৫.৫ বর্গকিমি
জনসংখ্যা
২৩,২৭৭ জন
যোগাযোগ ব্যবস্থা
প্রায় ১০ বছর আগেও ইউনিয়নের প্রতিটি রাস্তা কাঁচা ছিল। তখন যাতায়াতের একমাত্র মাধ্যম ছিল নৌকা বা ট্রলার। কিন্তু বর্তমানে অধুনিকতার ছোঁয়ায় ইউনিয়নের প্রায় প্রতিটি রাস্তাই পাকা হয়েগেছে।
খাল ও নদী
শীতলক্ষ্যা নদী
দর্শনীয় স্থান
আজম খানের পার্ক, নারগানা
সিরিয়ার গভর্নরেটসমূহ
সিরিয়া হচ্ছে একটি একক রাষ্ট্র, কিন্তু প্রশাসনিক কাজের জন্য, এটি চৌদ্দটি গভর্নরেট-এ বিভক্ত, ইংরেজিতে প্রাদেশিক নামেও পরিচিত (আরবি muḥāfaẓāt, একক muḥāfaẓah)। গভর্নরেটগুলি ৬০ টি জেলায় বিভক্ত (manāṭiq, একক minṭaqah), যা আরও উপজেলায় বিভক্ত (nawāḥī, একক nāḥiyah)। নাওয়াহি-এ গ্রাম রয়েছে, যা সবচেয়ে ছোট প্রশাসনিক ইউনিট।
প্রতিটি গভর্নরেট রাষ্ট্রপতি কর্তৃক নিযুক্ত গভর্নর দ্বারা পরিচালিত হয়, মন্ত্রিসভার অনুমোদন সাপেক্ষে। গভর্নরেট প্রশাসন, স্বাস্থ্য, সামাজিক সেবা, শিক্ষা, পর্যটন, গণপূর্ত, পরিবহন, অভ্যন্তরীণ বাণিজ্য, কৃষি, শিল্প, অসামরিক প্রতিরোধ ব্যবস্থা এবং আইনশৃঙ্খলা রক্ষার জন্য দায়িত্বপ্রাপ্ত। স্থানীয় প্রশাসন মন্ত্রী স্থানীয় উন্নয়ন প্রকল্পগুলির সমন্বয় এবং তত্ত্বাবধানে প্রতিটি গভর্নরের সাথে ঘনিষ্ঠভাবে কাজ করে। গভর্নরকে একটি প্রাদেশিক কাউন্সিল দ্বারা সাহায্য করা হয়, যার সব সদস্য জনপ্রিয়ভাবে চার বছর মেয়াদের জন্য নির্বাচিত। এছাড়াও, প্রতিটি কাউন্সিল তার সদস্যের মধ্যে থেকে একজন নির্বাহী ব্যুরো নির্বাচন করে, যা প্রাদেশিক কাউন্সিলের অধিবেশনগুলির মধ্যে দিনের দিনগুলি পরিচালনা করে। প্রতিটি নির্বাহী কর্মকর্তাকে নির্দিষ্ট কাজকর্মগুলির সাথে চার্জ করা হয়।
গভর্নর কর্তৃক নিযুক্ত কর্মকর্তাদের দ্বারা জেলা এবং উপজেলাসমূহ পরিচালিত হয়। এই কর্মকর্তারা নির্বাচিত জেলা কাউন্সিলের সাথে স্থানীয় বিষয়ে কাজ করেন এবং কেন্দ্রীয় সরকার এবং ঐতিহ্যগত স্থানীয় নেতাদের মধ্যে মধ্যস্থতাকারী হিসেবে কাজ করেন, যেমন গ্রামের প্রধান, বংশীয় নেতা, এবং বয়োজ্যেষ্ঠদের কাউন্সিল।
সৈয়দ আমীর আলী
সৈয়দ আমির আলী (জন্ম: ৬ই এপ্রিল, ১৮৪৯- মৃত্যু: ৩রা আগস্ট, ১৯২৮) ছিলেন একজন ভারতীয় মুসলিম আইনজ্ঞ যিনি কলকাতা হাইকোর্টে র প্রথম মুসলিম বিচারপতি ছিলেন। এছাড়াও তিনি ছিলেন একাধারে একজন আইনজ্ঞ, সমাজ সংস্কারক এবং লেখক। তিনি ইসলামের ইতিহাস নিয়ে কয়েকটি বিখ্যাত বই লিখেছিলেন। তার বইগুলোর মধ্যে অন্যতম হল দ্যা স্পিরিট অফ ইসলাম। এই বইটিই পরবর্তীকালে ব্রিটিশ রাজের সময় ভারতের আইনে মুসলিম আইন প্রবর্তন করার পেছনে ভূমিকা রেখেছিল। সৈয়দ আমীর আলী অল ইন্ডিয়া মুসলিম লীগের প্রতিষ্ঠাতা সদস্য ছিলেন। উনিশ শতকের আশির দশকে তিনি ভারতীয় মুসলমানদের রাজনৈতিক জাগরণের উদ্যোক্তা ছিলেন।
জন্ম
তিনি ১৮৪৯ সালের ৬ই এপ্রিল উড়িষ্যর কটকে জন্ম গ্রহণ করেন। ইরানের মেশেদ থেকে আগত এক শিয়া পরিবারের বংশধর সৈয়দ সা’দাত আলীর পাঁচ পুত্রের মধ্যে তিনি ছিলেন চতুর্থ। আমীর আলীর প্রপিতামহ ১৭৩৯ সালে নাদির শাহের সৈন্যদলের সাথে ইরান পরিত্যাগ করে ভারতীয় উপমহাদেশে আসেন এবং অতঃপর মুগল ও অযোধ্যার দরবারে চাকরি করেন।
শৈশব
জানা যায় আমির আলীর প্রপিতামহ ১৭৩৯সালে নাদির শাহের সৈন্য বাহিনীর সাথে ভারত বর্ষে আসেন। সৈয়দ আমির আলী জম্মের পর তার পিতা সপরিবারে কলকাতা আসেন। সেই থেকে তিনি কলকাতায় থাকেন।পরবর্তীতে তারা চীনসুরায় আবাস গড়ে তোলেন।
শিক্ষাজীবন
হুগলী মাদ্রাসায় পড়ার সময় তিনি হুগলী মাদ্রাসার ব্রিটিশ শিক্ষকদের সংস্পর্শে আসেন এবং পরীক্ষায় কৃতিত্ত্বের সাথে পাশ করেন। ১৮৬৭ সালে তিনি কলকাতা বিশ্ববিদ্যালয় থেকে আসামান্য কৃতিত্ব সহকারে স্নাতক ডিগ্রী লাভ করেন। ১৮৬৮ সালে অনার্স সহ ইতিহাসে এম.এ পাস করেন। ১৮৬৯ সালে এলএলবি শেষ করার পর তিনি সরকারি বৃত্তি নিয়ে তিনি লন্ডন যান। তার পরিবার একজন মৌলভিকে গৃহশিক্ষক নিয়োজিত করে, যিনি তাকে কুরআন, আরবি ও ফারসি শিক্ষা দিতেন। পরবর্তীসময়ে গৃহের বাইরে তিনি অধিকতর উচ্চ পর্যায়ে আরবি ভাষা শেখেন।
অবদান
১৮৭৩ - ১৮৭৮ খ্রিস্টাব্দে কলকাতার প্রেসিডেন্সি কলেজে মুসলমান আইনের ও ১৮৮৪ খ্রিস্টাব্দে ঠাকুর আইনের অধ্যাপক, ১৮৭৮ - ১৮৮১ খ্রিস্টাব্দে কলকাতার চিফ প্রেসিডেন্সি ম্যাজিস্ট্রেট এবং ১৮৯০ খ্রিস্টাব্দে কলকাতা হাইকোর্ট এর প্রথম মুসলিম বিচারপতি নিযুক্ত হন। ১৯০৪ খ্রিস্টাব্দে অবসর গ্রহণ করে বিলেতে স্থায়ীভাবে বসবাস শুরু করেন। বিভিন্ন সময়ে বঙ্গীয় ব্যবস্থাপক সভা ও কেন্দ্রীয় ব্যবস্থাপক সভার সদস্য, হুগলি ইমামবাড়ার সভাপতি, সেন্ট্রাল ন্যাশনাল মহামেডান অ্যাসোসিয়েশনের প্রতিষ্ঠাতা-সম্পাদক এবং ১৯০৯ খ্রিস্টাব্দে লন্ডন প্রিভি কাউন্সিলের প্রথম ভারতীয় সদস্য ছিলেন। মর্লি-মিন্টো শাসনসংস্কারে মুসলমানদের রাজনৈতিক দাবির উপর যে স্বতন্ত্র গুরুত্ব দেওয়া হয়েছিল তার মূলে তিনি ছিলেন। মুসলিম লীগের রাজনৈতিক ও ধর্মীয় মতাদর্শের সমর্থক ও লন্ডন শাখার উৎসাহী কর্মকর্তা ছিলেন।
মৃত্যু
সৈয়দ আমীর আলী ১৯২৮ সালের ৩ আগস্ট ইংল্যান্ডে মারা যান। সন্তানেরা তার নির্দেশানুযায়ী তার ব্যক্তিগত কাগজপত্র নষ্ট করে ফেলেন।
কিরীট খান
কিরীট খান (অক্টোবর ২৯,১৯৫৫ - ২০০৬) ছিলেন একজন বাঙালি সেতার বাদক ।
প্রাথমিক জীবন
তিনি ব্রাহ্মণবাড়িয়া তে জন্মগ্রহণ করেন, এবং পরবর্তীতে ভারতে বসবাস শুরু করেন । তিনি উস্তাদ বাহাদুর খান এর দ্বিতীয় পুত্র । আয়েত আলি খান তার দাদা ছিলেন । তার ছোট ভাই বিদ্যুৎ খান ।
রশিদনগর ইউনিয়ন
আয়তন
রশিদনগর ইউনিয়নের আয়তন ৩৮৮৭ একর (১৫.৭৩) বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী রশিদনগর ইউনিয়নের লোকসংখ্যা ১৯,০০০ জন। এর মধ্যে পুরুষ ৯,৬৪৫ জন এবং মহিলা ৯,৩৫৫ জন।
অবস্থান ও সীমানা
রামু উপজেলার উত্তরাংশে রশিদনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে জোয়ারিয়ানালা ইউনিয়ন ও কক্সবাজার সদর উপজেলার ভারুয়াখালী ইউনিয়ন, পশ্চিমে কক্সবাজার সদর উপজেলার ভারুয়াখালী ইউনিয়ন, উত্তরে কক্সবাজার সদর উপজেলার চৌফলদণ্ডী ইউনিয়ন ও ঈদগাঁও ইউনিয়ন এবং পূর্বে কক্সবাজার সদর উপজেলার ঈদগাঁও ইউনিয়ন অবস্থিত।
ইতিহাস
১৯৯৩ সালের ১১ মার্চ বৃহত্তর জোয়ারিয়ানালা ইউনিয়নকে বিভক্ত করে চাকমারকূল ইউনিয়ন ও রশিদনগর ইউনিয়ন গঠন করা হয়।
প্রশাসনিক কাঠামো
রশিদনগর ইউনিয়ন রামু উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ধলিরছড়া, জঙ্গল ধলিরছড়া ও উল্টাখালী এ ৩টি মৌজায় বিভক্ত।
শিক্ষা ব্যবস্থা
রশিদনগর ইউনিয়নের সাক্ষরতার হার ২১.৭৭%। এ ইউনিয়নে ২টি মাধ্যমিক বিদ্যালয় ও ৬টি সরকারি প্রাথমিক বিদ্যালয় রয়েছে। এছাড়াও ১ টি কওমী মাদ্রাসা, এবং অন্যান্য ৪ টি বেসরকারি স্কুল রয়েছে।
কওমী মাদ্রাসাটি ঈদগাও ইউনিয়ন এবং রশিদ নগর ইউনিয়নের সীমানায় অবস্থিত হওয়াতে এটির ঠিকানা নিয়ে দ্বিধা থাকলেও, এই মাদ্রাসাটি স্থানীয় সরকার নির্বাচন এবং জাতীয় নির্বাচনে রশিদ নগর ইউনিয়নের ভোটকেন্দ্র হিসেবে ব্যবহৃত হয়।
যোগাযোগ ব্যবস্থা
রশিদনগর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। এই সড়ক দিয়ে উত্তর দিকে ঈদগাহ ইউনিয়ন এবং দক্ষিণ দিকে জোয়ারিয়ানালা ইউনিয়ন।
এছাড়া পানিরছড়া থেকে পশ্চিম দিকের সড়ক দিয়ে ভারুয়াখালী ইউনিয়ন যাওয়া যায়,পানিরছড়া থেকে পূর্ব দিকে হরিতলা হয়ে পাহাড়ী রাস্তা পেরিয়ে পশ্চিম গনিয়াকাটা হয়ে রামু রাবার বাগানের গভীর সহ গর্জনিয়াও যাতায়ত করা যায়। তবে এ রোড পাহাড়ে হওয়ায় তেমন ব্যবহৃত হয় না।
ধর্মীয় উপাসনালয়
রশিদনগর ইউনিয়নে ৩২টি মসজিদ রয়েছে।
জনপ্রতিনিধি
চেয়ারম্যানদের তালিকা
কর্নেল মালেক মেডিকেল কলেজ
কর্নেল মালেক মেডিকেল কলেজ বাংলাদেশের একটি সরকারি মেডিকেল কলেজ। ২০১৪ সালে অনুমোদিত নতুন ৬টি মেডিকেল কলেজের মধ্যে এটি একটি। এটি মানিকগঞ্জ জেলার মানিকগঞ্জ সদর উপজেলায় অবস্থিত। কলেজটি মেডিসিন অনুষদের অধীনে ঢাকা বিশ্ববিদ্যালয়ের অধিভুক্ত। ৫১ জন শিক্ষার্থী নিয়ে ২৬ জানুয়ারি ২০১৫ সালের এটির একাডেমিক কার্যক্রম শুরু হয়। এটি মানিকগঞ্জ নার্সিং কলেজ থেকে সাময়িকভাবে একাডেমিক কার্যক্রম শুরু করে। ২৪ জানুয়ারি ২০২০ তারিখে স্বাস্থ্য ও পরিবার পরিকল্পনা মন্ত্রণালয়ের মাননীয় মন্ত্রী জনাব আলহাজ্ব জাহিদ মালেক স্বপন জয়রায় নির্মিত মেডিকেল কলেজ এর স্থায়ী ক্যাম্পাস এর একাডেমিক ভবন এবং ছাত্র-ছাত্রীদের পৃথক দুইটি হোস্টেল ভবনের উদ্বোধন করেন। বর্তমানে মেডিকেল কলেজটির সব ধরনের প্রশাসনিক এবং একাডেমিক কার্যক্রম স্থায়ী ক্যাম্পাসে পরিচালিত হচ্ছে।
এটি এমবিবিএস ডিগ্রির জন্য ৫ বছরের কোর্স প্রদান করে এবং প্রতি বছর ৭৫ জন শিক্ষার্থীকে ভর্তি করিয়ে থাকে।
ইতিহাস
২০১৪-১৫ অর্থবছরে, বাংলাদেশ সরকার সারাদেশে স্বাস্থ্যসেবা উন্নয়নের লক্ষ্যে মানিকগঞ্জ, সিরাজগঞ্জ, জামালপুর, পটুয়াখালী, টাঙ্গাইল ও রাঙ্গামাটিতে ৬টি নতুন মেডিকেল কলেজ স্থাপনের অনুমোদন দেয়। এটি তার অংশ হিসেবে তৈরি হয়। মেডিকেল কলেজটি "মানিকগঞ্জ মেডিকেল কলেজ" নামে চালু হলেও পরবর্তীতে ২০১৭ সালে মাননীয় রাষ্ট্রপতির অনুমতিক্রমে এর নাম পরিবর্তিত হয়ে "কর্নেল মালেক মেডিকেল কলেজ" হয়। ২০১৪-১৫, ২০১৫-১৬, ২০১৬-১৭ ও ২০১৭-১৮ সনের এম,বি,বি,এস ব্যাচে মানিকগঞ্জ মেডিকেল কলেজে ভর্তির জন্য ৫১ টি করে আসন বরাদ্দ করা হয়। ২০১৮-১৯ সেশনে এর আসন সংখ্যা বাড়িয়ে ৬৫ এবং ২০২০-২১ সেশনে ৭৫ করা হয়। বর্তমানে এর মোট শিক্ষার্থীসংখ্যা ৩৩৪ জন।
ভর্তি
স্বাস্থ্য মন্ত্রণালয়ের আওতাধীন ডিজিএইচএসের অধীনে মেডিকেল শিক্ষা পরিচালক কর্তৃক, বাংলাদেশের সকল সরকারি মেডিকেল কলেজের স্নাতক এমবিবিএস কোর্সের ভর্তি প্রক্রিয়া কেন্দ্রীয়ভাবে পরিচালনা করা হয়। পরীক্ষায় একটি লিখিত এমসিকিউ পরীক্ষা থাকে, যা সারাদেশে একই দিনে সমস্ত সরকারি মেডিকেল কলেজগুলিতে একযোগে অনুষ্ঠিত হয়। জাতীয় মেধা, জেলা কোটা, মুক্তিযোদ্ধা কোটা, উপজাতি কোটা ইত্যাদির উপর ভিত্তি করে প্রার্থীদের বাছাই করা হয়। বিদেশী শিক্ষার্থীদের জন্য, তাদের নিজ নিজ দেশে বাংলাদেশ দূতাবাসের মাধ্যমে ভর্তি প্রক্রিয়া সম্পন্ন হয়। বিভিন্ন বছরের জন্য একাডেমিক পঞ্জিকা সংশ্লিষ্ট বিভাগগুলি দ্বারা করা হয়। ভর্তি পরীক্ষায় একটি লিখিত এমসিকিউ পরীক্ষা থাকে।
অধিভুক্তি
কর্নেল মালেক মেডিকেল কলেজ, মানিকগঞ্জ ঢাকা বিশ্ববিদ্যালয়ের অধিভুক্ত। ৫ বছর পড়ার পর ও চূড়ান্ত পেশাদার এমবিবিএস পরীক্ষায় উত্তীর্ণ হওয়ার পরে শিক্ষার্থীরা ঢাকা বিশ্ববিদ্যালয় থেকে এমবিবিএস ডিগ্রি লাভ করে । এই কলেজটি সরাসরি বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) দ্বারা পরিচালিত ও  স্বাস্থ্য মন্ত্রণালয়ের অধিভুক্ত।
পেশাদার পরীক্ষা বিশ্ববিদ্যালয়ের অধীনে অনুষ্ঠিত হয় এবং সেইরুপে ফলাফল দেওয়া হয়। অভ্যন্তরীণ পরীক্ষা নিয়মিত বিরতিতে নেওয়া হয়।
বণ্ডারনায়ক পরিবার
বণ্ডারনায়ক পরিবার (බණ්ඩාරනායක පවුල; பண்டாரநாயக்கே குடும்பம்) হল শ্রীলঙ্কার একটি প্রভাবশালী রাজনৈতিক পরিবার। বংশপরম্পরায় সফল রাজনীতিবিদ হওয়া অনেক সদস্যসহ পরিবারটিতে তিনজন শ্রীলঙ্কান প্রধানমন্ত্রী এবং একজন রাষ্ট্রপতি রয়েছেন।
ইতিহাস
শ্রীলঙ্কায় বণ্ডারনায়ক পরিবারটি নীলপেরুমল পণ্ডরাম নামে পরিচিত এক ব্যক্তি থেকে উৎপত্তিলাভ করেছে বলে দাবি করা হয় যিনি ভারত থেকে এসেছিলেন এবং তিনি নবগমুব পট্টিনী দেবালয় মন্দিরের প্রধান পুরোহিত ছিলেন। পরিবারটি তাদের নাম পরিবর্তন করে সিংহলি রূপ বণ্ডারনায়ক রাখে এবং তারা ডায়াসের মতো পর্তুগিজ নাম গ্রহণ করে। তারা ঔপনিবেশিক পর্তুগিজ শাসন এবং পরবর্তীতে ওলন্দাজ শাসনের সেবা করেছিল এবং সামাজিক সুযোগ-সুবিধা লাভ করেছিল। তাদের স্বর্ণযুগ শুরু হয়েছিল অনুবাদক এবং স্থানীয় লেখক হিসেবে যা তাদের প্রভাব-প্রতিপত্তি ও ক্ষমতাকে প্রসারিত করেছিল। পরিবারের একজন সদস্য ডন উইলিয়াম ডায়াস, যিনি ব্রিটিশদের অধীনে অনুবাদক হিসাবে কাজ করেছিলেন, যখন একনেলিগোদ দিসবে আত্মগোপনে থাকাকালীন ক্ষমতাচ্যুত ক্যান্ডীয় রাজা শ্রী বিক্রম রাজসিংহকে বন্দী করা হয়েছিল তখন উপস্থিত ছিলেন।
হোরগোল্ল বণ্ডারনায়ক সমাধি
হোরগোল্ল বণ্ডারনায়ক সমাধি হল সলোমন ওয়েস্ট রিজওয়ে ডিয়স বণ্ডারনায়ক এবং তাঁর স্ত্রী সিরিমাবো রতবত্তে ডিয়স বণ্ডারনায়কের শেষ সমাধিক্ষেত্র। এটি শ্রীলঙ্কার পশ্চিম প্রদেশের অত্থনগল্লে হোরগোল্লের বণ্ডারনায়ক সম্পত্তির মাঠে অবস্থিত।
মার্কো জ্যানসেন
মার্কো জ্যানসেন (জন্ম ১ মে ২০০০) হলেন একজন দক্ষিণ আফ্রিকান ক্রিকেটার যিনি দক্ষিণ আফ্রিকা জাতীয় ক্রিকেট দল এবং ওয়ারিয়র্সের হয়ে ঘরোয়া ম্যাচে খেলেন।
কিশোর জীবন
তার প্রথম বছরগুলিতে, জ্যানসেন ব্যাটিং শুরু করতে। নয় বছর বয়সে, ২০ ওভারের ম্যাচে, তিনি অপরাজিত ১৬৪ রান করেছিলেন। তার বাবা ম্যাচ দেখে ছেলের প্রতিভা শনাক্ত করেন। তিনি তার যমজ ভাই ডুয়ানের সাথে জ্যানসেনকে জালে প্রশিক্ষণ দিতে শুরু করেন। ডুয়ানও নর্থ ওয়েস্টের হয়ে ক্রিকেট খেলেন।
ঘরোয়া এবং টি২০ ক্যারিয়ার
৮ এপ্রিল ২০১৮-এ জ্যানসেন ২০১৭-১৮ সিএসএ প্রাদেশিক ওয়ান-ডে চ্যালেঞ্জে উত্তর পশ্চিমের হয়ে তার লিস্ট এ ক্রিকেট অভিষেক হয়। ১১ অক্টোবর ২০১৮-এ ২০১৮-১৯ সিএসএ ৩-দিনের প্রাদেশিক কাপে উত্তর পশ্চিমের হয়ে প্রথম-শ্রেণীর ক্রিকেটে অভিষেক করে।
জ্যানসেন ২০১৯ সালে, ভারত সফরের আগে দক্ষিণ আফ্রিকা জাতীয় অনূর্ধ্ব-১৯ ক্রিকেট দলের দলে নামকরণ করা হয়েছিল। তিনি ২০১৮-১৯ সিএসএ ৩-দিনের প্রাদেশিক কাপে নর্থ ওয়েস্টের হয়ে ছয় ম্যাচে ২৭টি উইকেট নিয়ে সেরা উইকেট শিকারী হন।
জ্যানসেন ২৮ এপ্রিল ২০১৯-এ ২০১৮-১৯ সিএসএ টি২০ চ্যালেঞ্জে নাইটদের হয়ে টুয়েন্টি২০তে অভিষেক করেন। তিনি ২০১৮-১৯ সিএসএ ৩-দিনের প্রাদেশিক কাপে নর্থ ওয়েস্টের হয়ে ছয় ম্যাচে ২৭টি উইকেটসহ সেরা উইকেট শিকারী ছিলেন।
২০১৯ সালের সেপ্টেম্বরে, জ্যানসেনকে ২০১৯ মানসি সুপার লিগ টুর্নামেন্টের জন্য ডারবান হিট দলের স্কোয়াডে নাম দেওয়া হয়েছিল।
২০২১ সালের ফেব্রুয়ারিতে, জ্যানসেনকে ২০২১ ইন্ডিয়ান প্রিমিয়ার লিগের আগে আইপিএল নিলামে মুম্বই ইন্ডিয়ান্সে কিনে নেয়। জ্যানসেন ৯ এপ্রিল ২০২১-এ রয়্যাল চ্যালেঞ্জার্স ব্যাঙ্গালোরের বিরুদ্ধে মুম্বাই ইন্ডিয়ান্সের হয়ে আইপিএলে অভিষেক করে। তিনি তার ৪ ওভারে ২৮ রান দিয়ে ২ উইকেট নেন, যার মধ্যে গ্লেন ম্যাক্সওয়েলের উইকেট ছিল, তার প্রথম আইপিএল উইকেট। পরবর্তীতে একই মাসে, দক্ষিণ আফ্রিকায় ২০২১-২২ ক্রিকেট মৌসুমের আগে তাকে পূর্বাঞ্চলীয় প্রদেশের স্কোয়াডে নাম দেওয়া হয়।
২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ টুর্নামেন্টের নিলামে সানরাইজার্স হায়দ্রাবাদ জ্যানসেনকে কিনে নেয়।
আন্তর্জাতিক ক্যারিয়ার
২০২১ সালের জানুয়ারিতে, পাকিস্তানের বিপক্ষে সিরিজের জন্য দক্ষিণ আফ্রিকার টেস্ট স্কোয়াডে জ্যানসেনকে যোগ করা হয়েছিল।
২০২১ সালের মে মাসে, জ্যানসেনকে ওয়েস্ট ইন্ডিজের বিরুদ্ধে তাদের সিরিজের জন্য দক্ষিণ আফ্রিকার টেস্ট স্কোয়াডে নাম দেওয়া হয়েছিল। ২০২১ সালের ডিসেম্বরে, জ্যানসেন দক্ষিণ আফ্রিকার টেস্ট স্কোয়াডে আবার ডাক পেয়েছিলেন, এবার ভারতের বিরুদ্ধে তাদের হোম সিরিজের জন্য। ২৬ ডিসেম্বর ২০২১-এ ভারতের বিপক্ষে তার টেস্ট অভিষেক হয়। তার প্রথম টেস্ট উইকেট ছিল জাসপ্রিত বুমরাহ, তৃতীয় স্লিপে উইয়ান মুলদারের হাতে ক্যাচ দিয়েছিলেন।
২০২২ সালের জানুয়ারিতে, জ্যানসেন ভারতের বিরুদ্ধে দক্ষিণ আফ্রিকার নিজেদের মাটিতে সিরিজের জন্য তার প্রথম একদিনের আন্তর্জাতিক (ওডিআই) ডাক পান। ভারতের বিপক্ষে দক্ষিণ আফ্রিকার হয়ে ১৯ জানুয়ারী ২০২২-এ তার ওডিআই অভিষেক হয়। ২০২২ সালের মে মাসে, জ্যানসেনকে ভারতের বিরুদ্ধে তাদের অ্যাওয়ে সিরিজের জন্য দক্ষিণ আফ্রিকার টি২০ আন্তর্জাতিক (টি২০আই) স্কোয়াডে নাম দেওয়া হয়েছিল। ভারতের বিপক্ষে দক্ষিণ আফ্রিকার হয়ে ১৭ জুন ২০২২-এ তার টি-টোয়েন্টি অভিষেক হয়।
রক্তাক্ত বাংলা
রক্তাক্ত বাংলা মম চলচ্চিত্রের প্রথম প্রযোজনায় এবং মমতাজ আলীর পরিকল্পনা ও পরিচালনায় বাংলাদেশ চলচ্চিত্র উন্নয়ন সংস্থায় গৃহীত, মুদ্রিত ও পরিস্ফূটিত মুক্তিযুদ্ধ ভিত্তিক একটি চলচ্চিত্র। চলচ্চিত্রটির মূল কাহিনি রত্না চ্যাটার্জীর; এবং চিত্রনাট্য ও সংলাপ রচনা করেন শান্তি কুমার চ্যাটার্জী। স্বাধীনতার অব্যবহিত পরে ১৫ ডিসেম্বর, ১৯৭২ সালে চলচ্চিত্রটি মুক্তি পায়। চলচ্চিত্রের চিত্রগ্রহণ করেন সাধন রায় ও এম.এ মোবিন এবং শব্দগ্রহণ করেন মোজাম্মেল হক আর সম্পূর্ণ চলচ্চিত্রর সম্পাদনা করেন বুলবুল চৌধুরী।
কাহিনি সংক্ষেপ
চলচ্চিত্রটি শুরু হয় গ্রাম বাংলার অপরূপ দৃশ্য দিয়ে। পরের দৃশ্যে দেখা যায় হাসি নামে একটি মেয়েকে ও তার বড় ভাই শাহেদকে যিনি একজন ভাস্করশিল্পী। শাহেদের বোন শাহেদের খুব আদরের, শাহেদ কোনও ভাস্কর্য বানালে হাসি তার ভাইকে ছড়া বানিয়ে গান শুনাতো। একদিন শাহেদের বাড়িতে সন্ধ্যা নামে এক মেয়ে আসে। সন্ধ্যা শাহেদের ভক্ত, সেও শাহেদের মত শিল্পী হতে চায়। সন্ধ্যা শাহেদের ঘরে শাহেদের হাতে তৈরি কিছু মূর্তি ও ভাস্কর্য নাড়িয়ে দেখে, তখনই দুর্ঘটনা ক্রমেই সন্ধ্যার হাত থেকে মাটির পুতুল পড়ে ভেঙে যায়, যেটি দেখে শাহেদ প্রচন্ড রেগে যায় এবং সন্ধ্যাকে অপমান করে তাড়িয়ে দেয়।
২৫শে মার্চ ১৯৭১। পাকিস্তানি হানাদার বাহিনী বাংলাদেশের মানুষের উপর চালায় বর্বরোচিত গণ্যহত্যা; মসজিদ, মন্দির ধর্মীয় উপাসনালয় মানুষের ঘরবাড়ি তাদের নির্মমতা ও অত্যাচারের শিকার। শাহেদের বোন হাসিকে নির্মমভাবে হত্যা করে পাকিস্তানি বাহিনী। যা দেখে শাহেদ ভেঙে পড়ে। হাসির মৃতদেহে রক্ত দিয়ে আঁকা বাংলাদেশের মানচিত্র দেখে আর মানুষের এই নির্মম অবস্থা দেখে শাহেদ মুক্তিযুদ্ধে যাবার সিদ্ধান্ত নেয়। শাহেদ মুক্তিবাহিনীর ক্যাপ্টেন এবং সেক্টর ইনচার্জের দায়িত্ব পায়। শাহেদ ও তার গেরিলা দল বহু আক্রমণে সফল হয়। দেশ স্বাধীন হলে শাহেদ বুঝে উঠতে পারেনা সে কোথায় যাবে কী করবে? ঠিক সেই মূহুর্তেই একটি গাছের নিচে বিশ্রাম নেবার সময় এক মেয়ের চিৎকার শুনতে পায় শাহেদ। অন্ধকারে লাইট মেরে শাহেদ চিনতে পারে সেই মেয়েকে যে মেয়ে তার বাড়িতে পুতুল ভেঙে ছিলো। সেখানেই উপস্থিত হয় সন্ধ্যার বড় ভাই ডাক্তার মাসুদ যিনি পূর্বে সেনাবাহিনীর মেজর ছিলেন। মাসুদের কাছে শাহেদ জানতে চায় সন্ধ্যার এই অবস্থার কারণ। জবাবে মাসুদ বলে সন্ধ্যা পাকবাহিনীর নির্যাতনের শিকার। শাহেদকে দেখার পর থেকে সন্ধ্যা আস্তে আস্তে সুস্থ হতে শুরু করে। শাহেদ দুটি কারণে সন্ধ্যার কাছে ক্ষমা চায়। মাসুদকে শাহেদ প্রতিশ্রুতি দেয়ে সন্ধ্যাকে সুস্থ করার। একদিন শাহেদ ভাবতে ভাবতে তার মৃত ছোট বোন হাসির একটি ভাস্কর বানায়, সন্ধ্যা জানতে চায় কে? শাহেদ বলে, ওর নাম হাসি। সন্ধ্যা মনে করে এটি বুঝি শাহেদের প্রেমিকা। সন্ধ্যার মনে প্রচুর অশান্তি হয়। পরে শাহেদ সন্ধ্যাকে বলে হাসি তার কী হয়। সব শুনে লজ্জায় আর অপমানে আত্মহত্যা করতে যায় সন্ধ্যা। তার আগে শাহেদ চলে এসে অনেক কষ্টে সন্ধ্যাকে এই আত্মহত্যা থেকে বের করে আনে। চলচ্চিত্রটি শেষ হওয়ার পূর্বে একটি লেখা দিয়ে শেষ হয় "শেষ নয় শুরু"।
কুশীলব
শ্রেষ্ঠাংশে ছিলেন বিশ্বজিৎ, কবরী, গোলাম মুস্তফা, সুলতানা, জয়নাল, খলীল মঞ্জু দত্ত ও সরকার কবিরউদ্দিন।
অন্যান্য কলাকুশলী
এই চলচ্চিত্রর অন্যান্য কলাকুশলীরা হলেন-
সংগীত
এই চলচ্চিত্রটির আবহ সঙ্গীত পরিবেশনা করেছে আলাউদ্দিন লিটল অর্কেষ্ট্রা। ছবির সংগীত পরিচালনা করেন সলিল চৌধুরী। এছাড়া অন্যান্য গানে কণ্ঠ দিয়েছেন লতা মুঙ্গেশকর, মান্না দে ও সবিতা চৌধুরী। এই ছায়াছবির ‘দাদাভাই মূর্তি বানাও’ গানটি বেশ জনপ্রিয়তা পায়।
সমালোচনা
এই চলচ্চিত্রটি একশন দৃশ্যের দুর্বলতা ও মোটা দাগে ধর্ষণের দৃশ্য চিত্রায়ণের কারণে সমালোচিত হয়েছিল।
আহমদ কায়কাউস
আহমদ কায়কাউস একজন অবসরপ্রাপ্ত বাংলাদেশি সরকারি কর্মকর্তা যিনি বর্তমানে বিশ্বব্যাংকের বিকল্প নির্বাহী পরিচালক হিসেবে দায়িত্ব পালন করছেন। ইতিপূর্বে তিনি প্রধানমন্ত্রীর মুখ্য সচিব এবং বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ বিভাগের সিনিয়র সচিব হিসেবে দায়িত্ব পালন করেন।
প্রারম্ভিক জীবন
ডঃ কায়কাউস চট্টগ্রাম বিশ্ববিদ্যালয় থেকে অর্থনীতিতে স্নাতক ও স্নাতকোত্তর ডিগ্রি অর্জনের পর যুক্তরাষ্ট্রের ম্যাসাচুসেটসের উইলিয়ামস কলেজের ‘উন্নয়ন অর্থনীতি কেন্দ্র’ থেকে এমএ ডিগ্রি অর্জন করেন। পরবর্তীতে ডালাসের টেক্সাস বিশ্ববিদ্যালয় থেকে পাবলিক পলিসি ও রাজনৈতিক অর্থনীতি বিষয়ের উপর গবেষণা করে পিএইচডি ডিগ্রি লাভ করেন।
আহসান হাবিব খান
আহসান হাবিব খান একজন বাংলাদেশী অবসরপ্রাপ্ত বাংলাদেশ সেনাবাহিনীর ব্রিগেডিয়ার জেনারেল এবং বাংলাদেশের চারজন বর্তমান নির্বাচন কমিশনারের একজন। সেনাবাহিনী থেকে অবসর নেওয়ার পর তিনি বাংলাদেশ টেলিকমিউনিকেশন রেগুলেটরি কমিশনের (বিটিআরসি) ভাইস-চেয়ারম্যান হিসেবে দায়িত্ব পালন করেন।
কর্মজীবন
খান ২০১৩ সালে ব্রিগেডিয়ার জেনারেল পদে বাংলাদেশ সেনাবাহিনী থেকে অবসর গ্রহণ করেন। তার সামরিক কর্মজীবনে, তিনি বাংলাদেশ টেলিকমিউনিকেশন রেগুলেটরি কমিশনের স্পেকট্রাম বিভাগের মহাপরিচালক হিসেবে দায়িত্ব পালন করেন।
২০১৪ থেকে ২০১৭ সাল পর্যন্ত, খান বাংলাদেশ টেলিকমিউনিকেশন রেগুলেটরি কমিশনের ভাইস-চেয়ারপারসন ছিলেন।  তার শাসনামলে বাংলাদেশ টেলিযোগাযোগ নিয়ন্ত্রণ কমিশন অবৈধভাবে আমদানিকৃত মোবাইল ফোনের ব্যবহার বন্ধ করে।
বাংলাদেশ তরিকত ফেডারেশন নির্বাচন কমিশনের জন্য বাছাই কমিটিতে তার নাম প্রস্তাব করে। ২০২২ সালের ২৬ ফেব্রুয়ারি, খান নির্বাচন কমিশনার নিযুক্ত হন।
তিনি ০২ জানুয়ারী ২০০৫ থেকে ৩০ সেপ্টেম্বর ২০০৭ পর্যন্ত বাংলাদেশ ন্যাশনাল ক্যাডেট কর্পোরেশনের (বিএনসিসি) মহাপরিচালক (ডিজি) হিসাবেও দায়িত্ব পালন করেন।
লাখিশ নদী
লাখিশ নদী (হিব্রু: נחל לכיש, নালাল লাখীশ) ইসরায়েলের একটি নদী এবং প্যালেস্টাইন যা আশদোদ শহরের নিকট ভূমধ্যসাগরে প্রবাহিত হয়।এটি আরবীতে ওয়াদি কাবাবা (অন্তর্দেশীয় বিভাগ) এবং ওয়াদি সুখরির (আশদোদ অধ্যায়) নামেও পরিচিত। নদীর অববাহিকার আয়তন বর্গটি ১,০২০ বর্গ কিলোমিটার এবং দৈর্ঘ্য প্রায় ৭০ কিলোমিটার। নদী উৎস হল ওয়েস্ট ব্যাঙ্ক এবং বর্ষার সময় বর্ষার জলো প্রায়ই বন্যা হয়। নদীটি শিল্প বর্জ্য এবং শহরের নিকাশির বর্জবর্গটি দ্বারা দূষিত হয়, যা আংশিকভাবে আশদোদ বাকি অংশ থেকে শিল্প এলাকা এবং আশদোদ বন্দরকে পৃথক করে দেয়। গত কয়েক বছরে পুনর্বাসন কর্মসূচি সফলভাবে সম্পন্ন হয়েছে।